**Шәһәр күләмендә Татарстан тарихы фәненнән татар телендә үткәрелә торган олимпиаданың мәктәп этабы биремнәренә җаваплар**

**10 – нчы сыйныф**

1 нче бүлек. (һәр дөрес җавапка 1 балл, барлыгы 5 балл)

1) б

2) в

3) а

4) в

5) а

2 нче бүлек. Һәр дөрес җавапка 2 балл, барлыгы 10 балл.

6. Җавап:

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
| г | а | б | д | в | е |

7) Җавап: \_\_\_ГАБВД\_\_

8) Җавап:

|  |  |  |  |
| --- | --- | --- | --- |
| 1 | 2 | 3 | 4 |
| б | в | а | г |

9) Галимне һәм аның фәнгә керткән яңалыгын туры китерегез

|  |  |  |  |
| --- | --- | --- | --- |
| 1 | 2 | 3 | 4 |
| **в** | **а** | **г** | **б** |

10). Рәттә артык элементны билгеләгез.

Җавап:\_\_\_Габәши, композитор, башкалары язучылар

3 нче бүлек. Рәсемнәр белән эшләүгә нигезләнгән биремнәр (барлыгы 3 балл).

11. **Рәсемдә кем сурәтләнгән?**

Дәрдемәнд

**Бу шәхес турында ниләр әйтә аласыз? Ул татар тарихына нинди эш-гамәлләре белән кереп калды?**

Шагыйрь, хәйрияче, бертуган агасы Шакир Рәмиев белән мәктәпләргә, ятимханәләргә ярдәм иткән, “Шура” журналын, “Вакыт” газетасын матди яктан тәэмин итеп торган.

Әдәбият тарихында ХХ гасыр башының иң мәшһүр әсәрләренннән берсе итеп танылган “Кораб” һ.б. шигырьләр авторы.

**Әлеге шәхес искә алынган, М.Гафури тарафыннан язылган әдәби әсәрнең исемен атагыз. Ничек уйлыйсыз, авторның фикерләре объективмы?**

“Шагыйрьнең алтын приискасында”.

Юк, әлбәттә. М.Гафуриның әлеге әсәре социалистик идеал күзлегеннән язылган. Шуңа да аның бәяләвендә прииск хуҗасы Дәрдемәнд шҽхесе дә берьяклы – алтынчы, миллионер буларак кына сурәтләнгән.

4 нче бүлек. Чыганак текстлары белән эшләүгә нигезләнгән биремнәр (2 чыганак, һәрберсенә 3 әр бирем, һәр биремгә 2-3 балл куела; иң югары 18 балл).

12. **Ничек уйлыйсыз, сүз кем хакында бара? Ул якынча кайсы вакытта (гасыр, еллар) яшәгән?**

Г. Курсави, 1776-1812

**Әлеге шәхес белем алган Бохара белем бирү системасы турында ниләр әйтә аласыз? Татарлардан анда тагын кемнәр укыган?**

Бохара – татарлар гыйлем алган белем үзәкләренең иң мәшһүрләреннән берсе. Әмма 18 гасыр ахырларында ул элеккеге чәчәк аткан чорыннан чыккан була инде. Анда укыту программалары 400 ел буе үзгәртелми, бу - Мисыр, Төркия, Европа илләрендә фәнни-техник үсеш кичергән чор. Бохарада исә урта гасырлардан калган схоластика хөкем сөрә. Курсавины бу система канәгатьләндерми. Үзлегеннән күп укый.

Иң беренче Мансур әл-Борындыкый Бохарада белем ала. Шиһабетдин Мәрҗани, Утыз Имәни, Морад Рәмзи һ.б. шулай ук Бохарада белем алган.

**Әлеге гыйлем иясенең нинди фикерләре турында ишеткәнегез бар? Шиһабетдин Мәрҗани белән бәйләнешен нидә күрәсез?**

Ул - реформатор, яңарыш хәрәкәтенә нигез салучы, мәдәни артталыкка каршы көрәшүче. Аның фикеренчә, башлангыч ислам нормаларын бозган яңалыклар ислам дөньясының таркалуына юл ача. Җәмгыятьне төзәтү юлы диннең пакъ асылларына – Коръән һәм Сөннәткә кайтуда күрә.

Ш.Мәрҗани – Курсавиның укучысы, фикри тарафдары. Курсавиның тормышын һәм эшчәнлеген өйрәнгән иң беренче галим дә Ш.Мәрҗани.

13. **И.Гаспринский турында ниләр әйтә аласыз? Аның мәгариф үсешенә караган фикерләрен, яңалыгын әйтегез. И.Гаспринский турындагы** *“Татар халкында милли хисне уяткан, үстергән шәхес”* **дигән җөмләне ничек аңлыйсыз?**

И.Гаспринский – төрки-мөселман дөньясында билгеле шәхес, мәгърифәтче, педагог, җәдитчелеккә нигез салган, яңа ысул нигезендә укытуны керткән, шул нигездә дәреслекләр язган, татарлар белән беррәттән, башка мөселман халыкларын – үзбәк, казах, азәрбайҗан, хәтта һиндлыларны да яңа ысул нигезендә укырга өйрәткән, мәктәпләр ачкан олуг педагог; журналист, 1883 елда Кырымда татар һәм рус телләрендә “Тәрҗеман” газетасын чыгара башлаган. Төрки-мөселман халыкларының мәгарифе, мәдәнияте үсешенә зур өлеш кертән шәхес.

Текстта “*Үзе дә газета чыгару максаты белән йөргән Һ.Максуди монда газета чыгару эшенә өйрәнгән***” дигән юллар бар. Һ.Максуди нинди исемдәге газетаны чыгара? Аның турында тагын ниләр әйтә аласыз?**

Һ.Максуди 1906 елда Казан шәһәрендә “Йолдыз” газетасын чыгара башлый. алдынгы карашлы кешеләрнең мәкаләләрен бастыра, татар-мөселман дөньясындагы яңалыклар белән таныштырып бара һ.б.

Һ.Максуди – педагог, дәреслекләр авторы. Аның “Мөгаллим әүвәл”, “Мөгаллим сани” әлифбалары белән әле дә гарәп язуына өйрәтүдә файдаланалар.

*“Гаспринскийның максаты бөтен төрки халыклар өчен уртак әдәби тел булдыру, ә Һ.Максудиның максаты – Казан татарлары өчен әдәби тел итеп Казан сөйләшен алу булган”.* **ХХ гасыр башында әдәби тел булдыру турындагы мәсьәлә турында ниләр әйтә аласыз? Татар әдәби теленә нигез салучылардан кемнәрне атый аласыз?**

Әдәби тел булдыру, аны гарәп-фарсы алынмаларыннан мөмкин кадәр чистарту, халык теленә якынайту XIX йөз ахыры – ХХ йөз башында тел өлкәсендә иң әһәмиятле проблемаларның берсе була. К.Насыйри, беренчеләрдән булып, фән телен татар теленә якынайтуга өлеш кертә, дәреслек һәм китапларын саф татар телендә яза. Кайбер мәгърифәтчеләр барлык төрки халыклар аңларлак һәм аралашырлык уртак төрки тел булдыру турындагы фикерләрен белдерсәләр, татар әдипләре, алар арасында Һ.Максуди була, әдәби татар телен булдыруны максат итәләр.

Бу чорда татар халкы өчен уртак әдәби тел формалашу төгәлләнә. Бу процесс телне демократияләштерү һәм әдәби телнең искергән нормаларыннан баш тарту, әдәби сөйләмгә якынаю юлы белән бара. Әлеге нигездә һәм татар теленең кайбер диалектлары катнашында хәзерге татар милли теле хасил була, ул К. Насыйри, Дәрдемәнд, Г. Тукай, Г. Исхакый, Г. Камал, Ф. Әмирхан, М. Гафури, Г. Ибраһимов, Ш. Камал һ. б. әсәрләрендә камилләшә.

**14. Түбәндә тәкъдим ителгән темаларның берсен сайлап алып, тарихи эссе языгыз.**

**Күләме – 300 сүз тирәсе.**

**Язма эш түбәндәге критерийлар буенча бәяләнәчәк:**

**Проблеманы дөрес билгеләү (2 баллга кадәр)**

**Макстларны дөрес билгеләү һәм аларны ачып бирү:**

**Тарихи факт һәм терминнарны дөрес куллану (2 баллга кадәр)**

**Автор позициясен аргументлар белән нигезләү (2 баллга кадәр)**

**Тема буенча төрле карашларны китерү һәм аларга шәхси бәя бирү (4 баллга кадәр)**

**Теманы ачуның иҗади характерда булуы (5 баллга кадәр)**

**Нәтиҗәләр (5 баллга кадәр)**

**Иң югары 20 балл.**

**Алтын Урдада мәдәният, мәгариф һәм фән үсеше.**

**Татар ханлыклары – Алтын Урда варислары.**

**Каюм Насыйриның тәрбия турындагы фикерләре.**

**Татарстан Республикасы тарихының иң әһәмиятле сәхифәләре.**